Argo Kass

Riigi Kaitseinvesteeringute Keskus

Järve 34a, 11314 Tallinn Meie 29.02.24

info@rkik.ee

Ärakiri: Liisi Hallima

liisi.hallikma@rkik.ee

**TEAVITUS Lepingu VAHEtähtaja MITTE TÄITMISEST**

Lp Argo Kass

Riigi Kaitseinvesteeringute Keskus („Tellija“) ja Ehitus5ECO OÜ („Töövõtja“) vahel on sõlmitud töövõtuleping nr. („31.10.2023 nr 3-6/23/837-1, töövõtuleping osa 2“) ehitustöödeks („Leping“), riigihanke viitenumber 264824.

Vastavalt poolte vahel sõlmitud Lepingule on projekteerimistööde tähtaeg neli kuud alates Lepingu sõlmimisest ehk 1.03.2024.

Käesolevaga informeerime, et Töövõtjal ei ole võimalik projekteerimistöid tähtaegselt täita, järgnevatel põhjustel:

1. Täiendatud tugev- ja nõrkvoolusüsteemide projekteerimise lähteülesanne esitati Töövõtjale 14.02.2024. peale mida sai Töövõtja jätkata tugev-, nõrkvoolu- ja automaatikasüsteemide projekteerimisega. Lepingu vahetähtaja täitumiseni jääva aja jooksul ei ole võimalik tugev-, nõrkvoolu- ja automaatikasüsteemide tööprojekti valmis projekteerida. Lähteülesande viibimisest tekkinud viivituse tõttu saame esitada tugev- ja nõrkvoolu ning automaatika tööprojekti hiljemalt 22.03.2024.
2. Kinnistu tarbeks rajatavate välistrasside liitumispunktide info on tellija juhiste ja geodeetilise uuringutel kogutud info põhjal muutnud ning Töövõtjal ei olnud võimalik seda hanke käigus ette näha. Viimasena esitati Tellija poolt sidetrasside liitumispunkti info 23.02.2024. Lepingu vahetähtaja täitumiseni jääva aja jooksul ei ole võimalik hooneväliste trasside tööprojekti valmis projekteerida. Lähteülesande viibimisest tekkinud viivituse tõttu saame esitada välistrasside projekti hiljemalt 15.03.2024.
3. Hankes hangiti kahe väheste erisuste, kuid sisuliselt identse hoone projekteerimis- ja ehitustöid. Projekteerimistööde käigus on Tellijalt laekunud lähteülesande täpsustusi ning muudetud hangitavate hoonete sisemist planeeringut ja fassaadi lahendust. Siseplaneeringu ja fassaadi lahenduste muutus toob kaasa täiendava ajakulu projekteerimistöödel. Lähteülesande muutusest tekkinud viivituse tõttu saame esitada tööprojekti terviklikus mahus hiljemalt 22.03.2024.
4. Ehitusloa menetlusel esitati Tarbijakaitse ja Tehnilise Järelevalve Amet-i poolt 9.02.2024 märkus, et: „keskkonnamõjusid tuleb hinnata ja antud tegevuse juures KMH eelhinnang koostada“ Tulenevalt esitatud märkusest on ehitusloa edasine menetlus seiskunud. Töövõtjal ei olnud võimalik sellist nõuet hanke käigus ette näha ning Töövõtja ei saa antud olukorras mõjutada ehitusloa edasise menetluse kiirust ega tulemust seega ei saa me välja tuua ka eelduslikult millal ehitusloa menetlus lõppeb ja ehitusload väljastatakse.

Esimeses kolmes väljatoodud punktis tekkinud viivituse tõttu ei muutu hoonete, trasside ja väliste platside ehitustööde lõpptähtaeg. Kolmandas punktis väljatoodud viivituse puhul on esitanud ja kinnitatud projekteerimise muudatustööde kalkulatsioon.

Neljandas punktis väljatoodud põhjustel ei saa Töövõtja täna hinnata ehitusloa menetluse viivituse või keeldumisest tekkivat mõju lepingu lõpptähtajale ja hinnale.

Lugupidamisega

Margo Padar